Fernisering

Galleri Galschiøt

Du inviteres hermed
med ledsagere til fernisering på en maleriudstilling med den mexicanske
maler

Rey Morales

Onsdag den 10. september 2008 fra kl. 16 til 19

på Galleri Galschiøt

Banevænget 22, 5270 Odense N

Jens Galschiøt vil være vært for en
lille forfriskning og åbne udstillingen

Udstillingen
varer til og med fredag den 26. september

Der er åbent alle hverdage kl. 9 til 18 – fri entré

Yderligere
oplysninger om Rey Morales, se bagsiden af denne invitation.

Introduktion
til Rey Morales

Rey Morales udstillede
for 2 år siden på Galleri Galschiøt og da det var en stor succes, har vi inviteret ham
over for at udstille igen. Rey har lige haft en udstilllig i Grønland og
har nu taget turen forbi Odense, hvor man kan få mulighed for at se hans
nyeste værker.

Rey Morales taler engelsk og spansk og er
født i Oaxaca i 1981. Han har
fra en tidlig alder interesseret sig for kunst. Hans far døde tidligt og
som faderløs har Rey ikke haft den letteste opvækst. Han var en af
de gadedrenge som Mexicos byer er fulde af. Hans held blev at en socialt
engageret teatermand, Raul García Ramos, i 1997 kom til Oaxaca og
kontaktede gadedrengene i byen for at lave en teatergruppe. Rey meldte sig
straks til gruppen, der lavede dans, kunst og teater på gaden for at
tjene til dagen og vejen. Denne gruppe blev senere ’opdaget’ af den
danske solidaritets-organisation Tinku der inviterede drengene på teaterturné
i Danmark og Sverige.

Denne turné satte for alvor gang
i Reys kunstneriske karriere. Han gik
på flere kunstskoler og har deltaget i udstillinger og projekter i
både Mexico, Danmark, Norge, Sverige og Grønland. Rey har i flere
forskellige perioder været tilknyttet den danske billedhugger
Jens Galschiøts værksted.

Rey Morales’ oliemalerier er naturalistiske og præget af den latinamerikanske fabulerende
historie-fortælling. Mange af motiverne er inspireret fra Reys eget
liv med sære mennesker på stylter eller i gang med underlige
gøremål. Hans sociale engagement i det mexicanske samfund skinner
igennem som en fin undertone i mange af malerierne. Hvert billede
fortæller sin egen kalejdoskopiske historie - på en gang melankolsk
og livsbekræftende.

Rey
Morales’ billeder og CV kan ses
på http://www.aidoh.dk/Rey

For
yderligere oplysninger kontakt Jens
Galschiøt, Banevænget 22, 5270 Odense N, tlf. 6618 4058, [email-masked]

Rey Morales kan kontaktes
igennem Jens Galschiøts værksted hvor han for tiden opholder sig.
Han taler flydende engelsk og spansk og giver gerne interview om sit liv og sin
kunst.